Aalborg Stiftstidende, 1845-10-29
Den Reisende Kohl, hvis Ankomst hertil Staden vi tidligere have omtalt, har i disse Dage deeltaget i Hs. M. Kongens Jagt i Nærheden af Fredensborg. (Flyvep.)– Efterat "Ude og hjemme, med eenstemmigt bifald har gaaet 56 Gange over Scenen, opstod efter Opførelsen, i Søndags Aftes, da man maatte give Ude og hjemme istedetfor „Toreadoren" – en Meningskamp, der ikke hørte op førend en Mand bevidstløs blev baaret bort fra Kamppladsen. Om Meningskampen var Skyld heri vides ikke, Klapperne beholdt naturligviis Overhaanden. (Flyvep.)- Uagtet - siger Fædrel." – enhver Kunst og Opfindelse, som gaaer ud paa at drage Nytte af Havet, burde være hjemmefødt hos os, saavel ifølge vor geographiske Beliggenhed, som ifølge vor nationale Forkjærlighed for Søen, saa have vi dog hidtil i mange Henseender maattet staae tilbage for andre søfarende Nationer, navnlig Englænderne. Saaledes har Dykkervæsenet af disse længe været drevet til en høi Grad af Fuldkommenhed, ikke blot ved deres egne Kyster, men ogsaa ved fremmede, og mangen Opdagelse af sjunkne værdifulde Gjenstande, mangen Bortryddelse af Skibsvrag og deslige skyldes dem. Her har man vel gjort adskillige tidligere Forsøg, men de opfundne Apparater have enten været for kostbare eller for besværlige, til at komme synderlig til Nytte. J saa Henseende udmærket sig et nyt Apparat, der er opfundet af Niels Rasmussen Møller, eller som han, for ikke at forvexles med de berygtede jydske Brødre Møller, nu efter Cancellibevilling kalder sig Niels Møller Rasmussen, der er født i Troense paa Thorseng. Efterat være forhindret fra at fare tilsøs ved en Legemsvaghed, begyndte han i 1837 at tænke paa et Dykkerapparat, og efter adskillige Forsøg udfandt han en Maade at tilberede vandtætte Tøier paa af sædvanlige Stoffer med et Lag Kautschukimellem, hvorpaa han erhvervede sig Patent. Heraf syede han sig en Klædning, lod efter egen Anviisning bygge en Luftpompe til at føre en stadig Luftstrøm ned paa Havets Bund igjennem bøielige Slanger, ligeledes af Kautschuk og Seildug, hvilken Luftpompe er af bedre Indretning end de engelske, da disse maae bruge Svalevand, vaade Klude o. ds. for at afkjøle Cylinderen, og desuagtet kun frembringe en lummer og med Oliedamp blandet Luftstrøm, medens hans er kolig og reen. Med dette under mange Savn og med stor Udholdenhed tilveiebragte Apparat gjorde han den 31te Juli og 1ste August f. A. nogle Forsøg for Nyholms Eqvipagemester og flere Sagkyndige inde i Flaadens Leie, og beviste derved, at han kunde gaae ned paa meget betydelige Dybder, kunde bevæge sig frit, foretage alle til Optagelse af sjunkne Gjenstande fornødne Arbeider, sauge, hugge, bore, gjøre fast, slaae Spiger ind, ja endog skrive under Vandet, og kunde være nede i hele Timer, uden at det i nogen Maade, besværede ham. Disse Forsøg heldige Udfald vandt ham Holmens Bestyrelses Jnteresse i den Grad, at Admiralitetet gav ham en Norbaad at føre, med Tilladelse til at optage her i Farvandene, hvad han kunde finde, ja endog forstrakte ham med Proviant og Folkehyre. Han lagde nu ud og optog her paa Rheden af en i Skudeløbet sjunken engelsk Kutterbrig, som han selv fandt, en Deel gammelt Jern, Kobber og Bly, men den fremtykkede Aarstid forhindrede ham fra at optage hele Vraget. Jaar har han nydt samme Gunst af Admiralitetet, ligesom han ogsaa har vakt Hs. M. Kongens og Kronprindsens Jnteresse. J Foraaret gik han overtil Sjællands Odde for at undersøge Vraget af det 1808, opbrændte Linieskib "Prinds Christian; den 19de Juni satte han sin Bøie paa det, den 26de anmeldte han sit Forehavende for Toldvæsenet i Nykjøbing, og den 30te optog han de 2 første Kanoner. Men hvad skeer, uagtet Rasmussen seiler med kongeligt Fartøi under Splitflag, i Admiralitetets Ordre, giver Amtmanden over Holbeks Amt den 3die Ju i Brændeviinsbrænder Thomsen af Nykjøbing Eneret til at optage af dette Vrag. Han maatte altsaa forlade det med hvad han forinden havde kunne bjerge, nemlig 16 Kanoner, et Anker og endeel Smaasager, hvilket han udlossede paa Nyholm. Kanonerne vare saa ubeskadigede, at de kunde bruges endnu, hvis de ikke havde været af en mindre hensigtsmæssig Construction. Han løb nu ud igjen og fandt den 18de Juli et sjunket Vrag ved Klintebjerg ligeledes under Holbeks Amt, hvilket han samme Dag, for at sikkre sig, lod anmelde for Amtmanden. Jkke destomindre giver denne Embedsmand under 21de Juli den samme Brændeviinsbrænder Thomsen i Nykjøbing Eneret, ogsaa paa at optage af dette Vrag, hvilket Thomsen ikke engang vidste, hvor det laae, da han fik Tilladelsen."